Το λάθος μου (ταινία)

Το Λάθος μου (ισπανικά:Culpa mía) είναι ισπανική ρομαντική ταινία δράσης του 2023 με σκηνοθεσία από τον Domingo González και πρωταγωνιστές την Nicole Wallace και τον Gabriel Guevara. Βασίζεται στην ιστορία του Wattpad με το ίδιο όνομα από την συγγραφέα Mercedes Ron.

 Πλοκή 
Η 17χρονη Noah μετακομίζει σε ένα πλούσιο νέο σπίτι αφού η μητέρα της παντρεύεται ξανά με τον δισεκατομμυριούχο William Leister. Δυσκολεύεται να προσαρμοστεί στις αλλαγές και αμέσως συγκρούεται με τον νέο θετό αδερφό της, τον Nick, ο οποίος συμμετέχει σε αγώνες δρόμου και έχει μια γενικότερη επαναστατική διάθεση.

Η σχέση τους προχωράει αργά από εχθρότητα σε μια αυξανόμενη έλξη, και παρά το γεγονός ότι γνωρίζουν ότι είναι λάθος, αρχίζουν να βγαίνουν μεταξύ τους κρυφά. Καθώς τα πράγματα γίνονται πιο έντονα μεταξύ τους, η Noah αρχίζει να λαμβάνει απειλητικά μηνύματα. Στο τέλος αποκαλύπτεται ότι ο κακοποιητικός πατέρας της, ο Jonás, ο οποίος θεωρούνταν νεκρός, είναι ζωντανός και ψάχνει εκδίκηση.

Ο Jonásαπαγάγει τη Noah και απαιτεί λύτρα. Ο Nick συνεργάζεται με την αστυνομία για να την βρει, που οδηγεί σε μια καταδίωξη αυτοκινήτου που τελειώνει με τον Jonás νεκρό. Παρόλο που ανακαλύπτεται η σχέση μεταξύ τους και οι γονείς τους δεν την αποδέχονται, ο Nick και η Noah  αποφασίζουν να είναι μαζί.

 Ηθοποιοί 

 Παραγωγή 
Η ταινία βασίζεται στην Wattpad ιστορία Culpa mía από τη Mercedes Ron, που αργότερα επεκτάθηκε σε μια τριλογία βιβλίων που δημοσιεύτηκε από τη Penguin Random House. Είναι μια παραγωγή της Pokeepsie Films (από τον Álex de la Iglesia και τη Carolina Bang).  Οι τοποθεσίες λήψης συμπεριλαμβάνουν την Ακτή του Ήλιου, το Τορρεμολίνος, τη Manilva και τη Μαρμπέγια.

 Πρεμιέρα 
Η ταινία έκανε το ντεμπούτο της στο Amazon Prime Video στις 8 Ιουνίου 2023. Σύμφωνα με το Amazon Prime Video, η ταινία φέρεται να έχει επιτύχει κορυφαία νούμερα τηλεθέασης μόλις τις τρείς πρώτες μέρες κυκλοφορίας της, σε σύγκριση με οποιοδήποτε άλλη μη-αγγλική πρωτότυπη ταινία στην ιστορία του θεάματος. 

 Κριτικές 
Ο Lucas Hill-Paul του Daily Express αξιολόγησε την ταινία με 2 από τα 5 αστέρια, θεωρώντας ότι μπορεί να είναι "η πιο κακόγουστη απόπειρα του Prime Video μέχρι στιγμής, η οποία τουλάχιστον φτάνει με ένα δόση ειρωνείας και δύο συμπαθητικούς πρωταγωνιστές". Ο John Serba του Decider.com έδωσε μια αρνητική κριτική, υπαινίσσοντας ότι Το Λάθος μου ήταν "μια φρικτή ταινία", με τους πρωταγωνιστές να είναι "ανιαροί και επιφανειακοί".

Το Λάθος μου έγινε η πιο δημοφιλής ταινία του Amazon Prime Video παγκοσμίως για το 2023. Η ταινία παρέμεινε στα top 5 και για το επόμενο έτος  και έγινε η #4 πιο δημοφιλής ταινία στο Prime για το 2024.

 Σίκουελ και Επανεκτελέσεις 
Το Prime Video έδωσε στην παραγωγή το πράσινο φως για τη κυκλοφορία 2 ακόμα σίκουελ, που ολοκληρώνουν την τριλογία βιβλίων της Mercedes Ron: Το Λάθος σου (που κυκλοφόρησε τον Δεκέμβριο του 2024) και Το Λάθος μας. Και τα δυο σίκουελ θα σκηνοθετηθούν από τον Domingo González.

Μια επανεκτέλεση στα αγγλικά, το My Fault: London, σε σκηνοθεσία των Dani Girdwood και Charlotte Fassler φέρει ως πρωταγωνιστές την Asha Banks και τον Matthew Broome και κυκλοφόρησε τον Φεβρουάριο του 2025.

 Βλέπε επίσης 

 Κατάλογος Ισπανικών ταινιών για το 2023

 Αναφορές 

 Εξωτερικοί σύνδεσμοι 

Κατηγορία:Ισπανικές αισθηματικές δραματικές ταινίες
Κατηγορία:Ταινίες του 2023
Κατηγορία:Ισπανικές ταινίες
Κατηγορία:Ισπανόφωνες ταινίες